VOKIEČIŲ KALBOS PAMOKOS PLANAS

|  |  |  |  |  |
| --- | --- | --- | --- | --- |
| Klasė, dalykas | 6 klasė, vokiečių kalba | | | |
| Pamokos tema | Mein Tagesablauf (Mano diena) | | | |
| Pamokos tipas | Naujos temos išdėstymas ir įtvirtinimas (praeitos pamokos trumpas pakartojimas). | | | |
| Mokymosi uždavinys (-iai) | Mokinys, susipažinęs su pagrindinėmis dienotvarkės frazėmis, atlikęs užduotis, gebės teisingai pasakyti apie savo dieną 4-6 sakinius. | | | |
| Įsivertinimo kriterijus | Atlikti užduotis kompiuteriu ir aptarti gautą rezultatą, 4-6 sakiniais aprašyti savo dieną. | | | |
| Mokymo(-si) metodai | Aiškinimas, demonstravimas, darbas su vadovėliu, darbas grupėse, klausymas, individualus darbas. | | | |
| Priemonės | Schritte international neu 1 vadovėlis + pratybos, vma, papildoma padalomoji medžiaga, multimedia ( pateiktys -vaizdinės priemonės), kompiuteris, laikmatis. | | | |
| MOKYMO IR MOKYMOSI VEIKLOS | | | | |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | | Trukmė | | Komentarai |
| Pasisveikinimas, mokinių. aktyvinimas, nuteikimas darbui, praeitos pamokos trumpas pakartojimas.  Pamokos uždavinio skelbimas, pamokos lūkesčių išsiaiškinimas. | | 4 min. | | Pakartoja mėnesių pavadinimus.  Klasėje 9 mokiniai, kiekvienas pasako, ko tikisi iš šios pamokos. |
| PAGRINDINĖ DALIS. | | Trukmė | | Komentarai |
| Mokytoja demonstruoja pateiktis (iliustruotos su temos frazėmis), o mokiniai trumpus sakinius nusirašo į savo žodynėlius. Mokiniai atkartoja mokytojos ištartas vokiškas frazes (tarimo lavinimas). Po to rodomi paveikslėliai be užrašų, o mokiniai bando pasakyti teisingą frazę.  Mokiniai išskirstomi į 3 grupes (išsitraukia spalvų lapelius). Grupėse mokiniai dėlioja paveikslėlius su teisingomis frazėmis (dėlionės). Mokytoja patikrina, aptariama kartu su mokiniais.  Mokytoja rodo trumpą įrašą apie šeimos dienotvarkę. Mokiniai atlieka užduotis kompiuteriu, užduočių pabaigoje mato surinktus taškus, peržiūri padarytas klaidas. Mokytoja –konsultantė.  Mokytoja paaiškina, kad mokiniai turi parašyti 4-6 sakinius apie savo dieną. Mokiniai rašo, o po to perskaito. Mokytoja –konsultantė. Kiekvienas mokinys pagiriamas už pastangas. | | 36 min. | | Kiekvienai grupei skiriama tiek taškų, kiek teisingai sudėlioti žodžių junginių (kaupiamieji taškai).  Išmanioje klasėje  https://learngerman.dw.com/de/tageszeiten/l-40406333 |
| BAIGIAMOJI DALIS. Apibendrinimas: vertinimas, įsivertinimas, refleksija | | Trukmė | | Komentarai |
| Mokytoja apibendrina pamokos darbą, primena pamokos uždavinį. Mokiniai susumuoja gautus taškus, parašo sau vertinimą, pakelia spalvų veidelius (žalias, geltonas, raudonas – sekėsi labai gerai, gana gerai, reikia pasistengti).  Mokytoja užduoda namų darbą (pratybose psl. 52, pratimas 1).  Atsisveikina. | | | 5 min. | Surenkami mokinių surašyti įsivertinimų lapeliai. |